**ARATU (Arato) \*\*\* Nada más que lleve el nombre en purhépecha.**

Aratu jarhasti iumu kilometru p´arhachu ueratini p´intasinti norte isÏ Jauirani ka p´intasinti suri isï P´omakuarhani ka poniente isï Nurhio.

Aratu arhikuarhesinti “echeri Jauantu” ka 400 uexurini jatiristia ireta.

Uantasinti eska urhetku anapuecha irekapka kuiripuecha bajio ueratini jurhasiremtiksi, perbani, Huecatu, Tangancikuaru, Tlazazaka, Atapani ka P´a rachu ueratini.

Aratu jarhasti tsimani itsiarhu enmanka arhinka “el pasayo” isi arhinhasinti jimpoka imaecheri arhinhakua isi arhikorhesiremtika ka materu “el chorrito” ka isiksi arhisinti jimpoka enka jamperi itsi unipirinka kubetorhu seskuksï uantaxenhasirempi jimpoka sanhanitu uerasiremti, ka santeru jimanantki arhinhasirempti karhasirhu.

Ka jarhasti uanekua kútaecha inti anapuecha.

Jimantki anpu anchekorhetaecha jintesptiksi iutsakua akuraani transpapeladores tsïri, arrierueri ka transquiladores de lana materu anchekorheta jintespti obrejeruecha ka setimu uricha.

Iasi anapuecha nanaecha sirikusinksi maruksi ampe jatsíatakorheni ka maruksi setimu uaani.

Nanaechas p´itakata usinti sirikunika maruksï puntu de crusi ka istu relintu arhikata.

Relintu jintes p´itakata enka tatsekua uniranta mamaru jasi dibujo arhikata, piruaka jimpo.

Jarhasti mamaru jasï puntadaecha enkaksi arhinka. “Urini enkari ujk”, “ tsïrini”, “xepekua”, “cheti kurukueri”, “chkurhi enanteeri”, “ka jukoparhata tomateeri”.

Unhasinti takusi tsirimpitiri xurhataeri o lino arhikata.

Unhasintiksi materhasicha, blusaecha, delantaricha, huanenkuecha, k´uanintikuecha ka tatsutsïtakuecha.

Relintu arhikata santeru ukua jukasti eska puntu de crusi.

Puntu de crusi sirikuni uranhasinti takusi etamina o cuadrille ka piruakua mamaru jasi atantskataecha, istu madeja uranhasinti ka aru.

Na enka jasï dinujueuaka isi intasintiksï sirikuni.

**KUSTATARAKUECHA (instrumentos musicales)**

Enkasi markuecha Tata Jesús Jaramillo Chavira ka istu tata Odilón ka Isidru uastiksï kustatarakuechani uenasptiksi enkaksi sapirhapka setimu sapirhati uni (yuka) arhikata ka bajos sapirhiti tati jempa jurhentaspi.

Jimakani ikustatarakuaechaksi jarhastikiksi setimu, requintuecha, bajosextoecha, bihuelecha, guitarronicha, bajoquintuecha, k aiontasintiksi k´amarani ma semana.

Enkaksï xani uetarhka uratakuecha. Jintestiksi cichillu, serrote, formón, cepillo, prensas, tornillos, escuadra, cuchillos.

Ari chkaricha enkaksï uranka paloescritu, nogal, cedru charhopi ka urapiti, caoba, eskua kiuniri, mapleri, encinu australianu, pinaveti chkari urapiti, pinu criollu, chkari rosaeri pinu inglés, ka pinu canadiense.

Iamentu kustatarakuecha enkaksi unka ini iretani jajki jimpoksï unhasinti.

**K´uinchekuecha** (FIESTAS)

Tempeni tsïmani inchamani kutsï diciembreni unhasinti k´uinchekua nana uarhini virgen de Guadalupe.

**DIRECTORIO** (es el mismo que el de español)

**Bordados de punto de cruz y relindos**

Victoria Jasso López

Alondra Jaramillo Jasso

Domicilio: Hidalgo #3

**Instrumentos musicales**

**Odilón Jaramillo Chavira**

Domicilio: Hidalgo #3

Cel: 452 136 70 12

**Isidro Jaramillo Chavira**

Domicilio: Hidalgo #4

Cel: 443 412 24 00

**Jesús Jaramillo Chavira**

Domicilio: Electricistas #852 Col. Linda Vista, Paracho.

**ENLACE PARA VIDEO**

<https://www.youtube.com/watch?v=3VzZSY_ZgGI> (VIDEO TANTO PARA IDIOMA ESPAÑOL COMO PURHÉPECHA)